cyanic-selkie/wikianc huggingface dataset:
1929 இம்பீரியல் எயார்வேசு டபிள்யூ 10 விபத்து
இம்பீரியல் எயார்வேசு டபிள்யூ 10 (Imperial Airways Handley Page W.10; பதிவு:ஜி-இபிஎம்டி [G-EBMT]) எனப்படும் வானூர்தி, 1929 ஆம் வருடம், சூன் 17-ம் திகதி, ஆங்கிலக் கால்வாய் நிலக்கூம்பு பகுதியில் இயந்திர செயலிழப்பு காரணமாக விபத்துக்குள்ளானதில் 7 பேர் கொல்லப்பட்டனர். இந்த வானூர்தி சம்பவத்தின்போது சர்வதேச திட்டமிடல்படி, ஐக்கிய இராச்சியம் கிராய்டன் விமான தளத்திலிருந்து, சுவிச்சர்லாந்து சூரிச் விமான தளம் நோக்கி பரந்ததாக அறியப்படுகிறது. இவ்விபத்தின்போது, 2 சிப்பந்திகளுடன் 11 பயணிகள் பயணித்ததாகவும், அதில் 7 பேர்கள் கொல்லப்பட்டு எஞ்சிய 6 பேர்கள் காயங்களோடு உயிர் தப்பியதாக மூலதகவல் உள்ளது.
வானூர்தி விவரம்
விபத்துக்குள்ளான "ஒட்டோவா பெருநகர்" (City of Ottawa) என்ற பெயரிடப்பட்ட இந்த வானூர்தி, ஹான்ட்லே பேஜ் டபிள்யூ 10 (Handley Page W.10) வகையைச் சேர்ந்ததாகும். 1925 ஆம் ஆண்டு திசம்பர் 25 இல் இம்பீரியல் எயார்வேசு நிறுவனம் வெளியிட்டு இயக்கிவந்த இவ் வானூர்தி, ஜி-இபிஎம்டி (G-EBMT) என்று பதியப் பெற்றது.
பாதிக்கப்பட்டவர்கள்
இறப்புக்கள் தேசியம் -
உப இணைப்பு
பகுப்பு:வானூர்தி நிகழ்வுகள் பகுப்பு:விமான விபத்துகள் பகுப்பு:1929 நிகழ்வுகள்
சில்வெஸ்டர் ஸ்டாலோன்
மைக்கேல் சில்வெஸ்டர் கார்டேன்சியோ ஸ்டாலோன்(ஜூலை மாதம் 6 ஆம் தேதி 1946 ஆம் வருடம் பிறந்த இவர் சில்வெஸ்டர் ஸ்டாலோன் என பொதுவாக அழைக்கப்படுகிறார் மற்றும் Sly Stallone என்று புனைப்பெயரிட்டும் அழைக்கப்படுகிறார். இவர் ஒரு அமேரிக்க திரைப்பட நடிகர்,தயாரிப்பாளர்,திரைக்கதையாசிரியர் மற்றும் இயக்குனர் ஆவார். இவர் அவ்வப்போது ஓவியமும் வரைவார். ஸ்டாலோன் ஹாலிவுட் திரைப்படங்களில் தனித்து அதிரடி ஆக்ஸன் கதாபதிரங்களினால் வெகுவாக அறியப்படுகிறார். இரண்டு குறிப்பிடத்தகுந்த பாத்திரங்களை இவர் செய்துள்ளார். அவை குத்துசண்டை வீரர் ராக்கி பல்பா மற்றும் அமெரிக்க ராணுவ வீரர் ஜான் ராம்போ ஆகியவை ஆகும். தி ராக்கி மற்றும் ராம்போ திரைபடங்களினுடன் மேலும் சில திரைப்படங்கள் அவரை ஒரு நடிகராக வலுவடைய செய்ததுடன் அவரின் பாக்ஸ் ஆபீஸ் வசூலும் வலுவடைந்தது.
ஸ்டாலோன் ராக்கி திரைப்படம் நேஷனல் பிலிம் ரிஜிஸ்டரியில் பதியவைக்க பட்டது. அத்துடன் இத்திரைப்பட முட்டுகள் சுமித்சோனியன் அருங்காட்சியகத்தில் வைக்கப்பட்டுள்ளது. பிலடெல்பியா கலை அருங்காட்சியகத்தின் முகப்பு நுழைவு வாயிலில் ஸ்டாலோன் இன் ராக்கி திரைப்படம் எடுக்கப்பட்ட இடத்தில் ராக்கி ஸ்டெப்ஸ் என்று புனைபெயரிடபட்டது. பிலடெல்பியா அருங்காட்சியகம் ஆனது அவரின் ராக்கி கதாப்பாத்திரத்தின் சிலையானது நிரந்தரமாக அருங்காட்சியகத்தின் அருகில்,வலது பக்கத்தில் படிகளுக்கு முன்னால் நிறுவப்பட்டுள்ளது. இது 2010 டிசம்பர் மாதம் 7 ஆம் தேதியன்று அறிவிக்கப்பட்டது.
ஆரம்பகால வாழ்க்கை
சில்வெஸ்டர் ஸ்டாலோன் நியூயார்க் நகரத்தில் பிராங்க் ஸ்டேல்லன், Sr இற்கு மூத்த மகனாக பிறந்தார். நடிகர் மற்றும் இசையபைப்பாளர் பிராங்க் ஸ்டேல்லன் இவருக்கு இளைய சகோதரர் ஆவார். ஸ்டாலோனின் தந்தை இத்தாலியின்,அபுலியா,Gioia del Colle இல் பிறந்தார். அவரது குழந்தை பருவத்திலேயே ஐக்கிய அமெரிக்காவிற்கு புலம்பெயர்ந்தார். ஸ்டாலோனின் தாயார் அரை ரஷியன் யூத மற்றும் அரை பிரஞ்சு வம்சாவளியை சேர்த்தவர் ஆவார். இவர் பிறக்கும் போதே அறுவை சிகிச்சையில் ஏற்பட்ட பிரச்சனையால் இவரது முகத்தில் உள்ள நரம்புகள் பாதிக்கப்பட்டு இவரது முகத்தில் சில பாகங்களில் செயலற்று போனது. இதனால் இவரது முகத்தில் இடது அடி பாகமான உதடு, தொண்டை, முகவாய்கட்டை பாதிக்கப்பட்டது. இந்த பாதிப்பினால் இவரது பார்வை மற்றும் பேச்சும் பாதிக்கப்பட்டது. இவரது தந்தை ஒரு அழகுக்கலை நிபுணர் ஆவார். அவர் தன் குடும்பத்தை வாஷிங்டன் டி.சி க்கு அழைத்து சென்றார். அங்கு ஒரு அழகு கலை பள்ளியை தொடங்கினார். இவரது தாய் பெண்களுக்கு ஜிம்னாஸ்டிக் பள்ளியை 1954ல் தொடங்கினார். இவரது 9வது வயதில் இவரது தாய் தந்தையர் சட்டப்படி பிரிந்தனர். அதன் பின் இவர் தாயுடன் வாழ்ந்தார்.
மேற்கோள்கள்
பகுப்பு:ஆங்கிலத் திரைப்பட நடிகர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
அத்தனகல்லை பிரதேச செயலாளர் பிரிவு
அத்தனகல்லை பிரதேச செயலகம் அல்லது அத்தனகல்ல பிரதேச செயலாளர் பிரிவு (Attanagalla Divisional Secretariat) என்பது மேல் மாகாணத்தின் கம்பகா மாவட்டத்தின் ஒரு பிரதேச செயலகம் ஆகும். இது 1972 இல் உருவாக்கப்பட்டது. அத்தனகல்லை தேர்தல் தொகுதியை முழுமையாக உள்ளடக்கியது.
வெளியிணைப்புக்கள்
பகுப்பு:கம்பகா மாவட்டப் பிரதேச செயலாளர் பிரிவுகள்
கிரீட்
கிரீட்  (Crete, Κρήτη) கிரேக்கத் தீவுகளில் பெரியதும் மிகுந்த மக்கள்தொகை கொண்டதுமான தீவு ஆகும். மேலும் நடுநிலக் கடலில் உள்ள தீவுகளில் ஐந்தாவது பெரியத் தீவாகவும் விளங்குகிறது. கிரீசின் பதின்மூன்று நிர்வாக வலயங்களில் ஒன்றாக விளங்குகிறது. கிரீசின் பண்பாட்டு பாரம்பர்யத்திலும் பொருளாதாரத்திலும் குறிப்பிடத்தக்க பங்கு வகிக்கிறது. தன் அடையாளப் பண்பாட்டுக்கூறுகளாக கிரீட்டிய வழக்குமொழி, கவிதை மற்றும் இசை வடிவங்களைக் கொண்டுள்ளது. (கி.மு. 2700 – கி.மு. 1420 காலங்களில் ஐரோப்பாவில் முதல் அரண்மனைகளைக் கட்டிய, பழமையான உயர் பண்பாட்டு நாகரிகமான மினோவன் நாகரிகத்தின் மையமாக இருந்தது.
வெளிl இணைப்புகள்
பகுப்பு:கிரீட்
மருங்காபுரி ஊராட்சி
மருங்காபுரி ஊராட்சி (Marungapuri Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3344 ஆகும். இவர்களில் பெண்கள் 1687 பேரும் ஆண்கள் 1657 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மல்லசந்திரம் ஊராட்சி
மல்லசந்திரம் ஊராட்சி (Mallasandiram Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3449 ஆகும். இவர்களில் பெண்கள் 1674 பேரும் ஆண்கள் 1775 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பசையம் (குளுட்டன்)
வலது|thumb| பசையம் கொண்ட பொருட்கள் பசையம் (gluten )இது இலத்தீன் சொல்லான 'glue' என்பதிலிருந்து தோன்றியது) என்பது புரதங்களின் தொகுப்பாகும்,  புரோலமின் மற்றும் குளுடின் என அழக்கப்படுகின்றன, ஸ்டார்ச்  உடன் சேர்த்து தானியங்களில் சேமித்துவைக்கப்பட்டிருக்கும்.   இது கோதுமை, பார்லி , கம்பு மற்றும் ஓட்ஸ் போன்றவற்றிலும் உள்ளது. ஒட்டும் தன்மை கொண்டது மாவில் நெகிழ்வுத் தன்மை கொடுக்கிறது. மெல்லக்கூடிய தன்மை கிடைக்கிறது.    இந்த சிறப்பு பண்புகள் மற்றும் அதன் குறைந்த விலை ஆகியவற்றால் குளுட்டன் மிகவும் பரவலாக உணவுத் துறை மற்றும் உணவு அல்லாத பயன்பாடுகளுக்கு மிகுதியாகப் பயன்படுத்தப்படுகிறது.
கோதுமையில் உள்ள புரோலமின்கள் கோதுமைப் புரதம் என்று அழைக்கப்படுகின்றன; பார்லி - ஹார்டீன்கள் ; கம்பு -செகாலின் ; மற்றும் ஓட்ஸ் - அவெனின்கள் என அழைக்கப்படுகின்றன. இவ்வகையான புரதங்களின் தொகுப்புகள் பசையம் என்று குறிப்பிடப்படுகின்றன. கோதுமை குளுட்டன், குளுட்டனின் என அழைக்கப்படுகின்றது. உண்மையான பசையம் இந்த நான்கு தானியங்களில் மட்டுமே உள்ளது. ( மக்காச்சோளம் மற்றும் அரிசி யில் உள்ள சேமிப்பு புரதங்கள் சில நேரங்களில் குளுட்டன் என்று அழைக்கப்படுகின்றன, ஆனால் அவை உண்மையான குளுட்டனில் இருந்து வேறுபடுகின்றன). வலது|thumb|300x300px| கோதுமை தானியங்களிலிருந்து தயாரிக்கப்படும் ரொட்டி குளுடன் உள்ளது பசையம் (குளுட்டன்) அழற்சி, நோய் எதிர்ப்பாற்றல், நோய் எதிர்பாற்றல் எதிர்வினைகளை சிலருக்கு உண்டாக்குகிறது. குடல் நோய்கள், தோல் நோய்கள்,நரம்பியல் கோளாறுகள் போன்றவற்றை ஏற்படுத்துகின்றன. அவர்களுக்கு சிகிச்சை பசையம் இல்லாத உணவாகும்.
குளுட்டன் மூலக்கூறுகள் டைசல்ஃபைட் பிணைப்புகளால் இணைக்கப்பட்டுள்ளது. இதுவே பிசுக்குத் தன்மைக்குக் காரணம்.
thumb| [[கோதுமை, பசையம் கிடக்கும் பிரதான மூலப்பொருள் ]]
நோய்கள்
thumb|360x360px| இறுக்கமான சந்திப்புகளை திறந்து (குடல் ஊடுருவுதல் அதிகரித்தல்) இரத்த ஓட்டத்தில் உள்ள பொருட்களின் கட்டுப்பாடற்ற பத்தியில் அனுமதிக்கப்படுகிறது, அதையொட்டி நோயெதிர்ப்பு மற்றும் / அல்லது அழற்சி எதிர்விளைவுகளின் சாத்தியமான வளர்ச்சி.
அண்டப்பட்டு ஊராட்சி
அண்டப்பட்டு ஊராட்சி (Andapattu Gram Panchayat), தமிழ்நாட்டின் விழுப்புரம் மாவட்டத்தில் உள்ள ஒலக்கூர் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9,221 ஆகும். இவர்களில் பெண்கள் 4,475 பேரும் ஆண்கள் 4,746 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2014 ஆசிய விளையாட்டுப் போட்டிகள்
2014 ஆசிய விளையாட்டுப் போட்டிகள், அலுவல்முறையாக XVII ஆசியட், செப்டம்பர் 19 முதல் அக்டோபர் 4, 2014 வரை தென் கொரியாவில்  இஞ்சியோனில் நடைபெற்றது. ஆசியாவில் ஆசிய ஒலிம்பிக் மன்றத்தால் (OCA) கட்டுப்படுத்தப்படும் மிகப்பெரும் பல்விளையாட்டுப் போட்டியாகும். 36 விளையாட்டுகளில் 439 போட்டிகள் நடத்தப்பட்டன.
ஏப்ரல் 17, 2007 அன்று இந்தியாவின் தில்லிக்கு எதிராக  இஞ்சியோன் இந்தப் போட்டிகளை ஏற்று நடத்தும் உரிமையை  வென்றுள்ளது. சியோல் (1986), புசான் (2002) நகரங்களை அடுத்து ஆசிய விளையாட்டுக்களை நடத்தும் தென் கொரியாவின் மூன்றாவது நகரமாகும்.
ஏலம்
இந்த மனுக்கள் மீதான வாக்கெடுப்பு ஆசிய ஒலிம்பிக் குழுவின் பொதுக்குழுக் கூட்டத்தில் ஏப்ரல் 17, 2007 அன்று குவைத்தின் குவைத்து நகரத்தில் மரியோட்டு தங்குவிடுதியில் நடந்தது. வாக்கெடுப்பிற்கு சற்று முன்னதாக இந்த விளையாட்டுக்களில் இதுவரை பதக்கம் எதுவும் வெல்லாத நாடுகளுக்கு விளையாட்டு வசதிகளையும் பயிற்சிகளையும் கூட்டும் வகையில் $20 மில்லியன் நிதி தருவதாகவும்  அனைத்து பங்கேற்பாளர்களுக்கும் கட்டணமின்றி பயணச்செலவையும் தங்கு  வசதிகளையும் செய்து தருவதாகவும்  சமர்ப்பித்தது. யாருமறியா வண்ணம் அனைத்து 45 உறுப்பினர்களும் வாக்களித்தனர். இந்த வாக்கெடுப்பில் இங்கியோன் வென்றது. வாக்கு எண்ணிக்கைகள் அலுவல்முறையாக அறிவிக்கப்படாவிடினும் இங்கியோன் 32–13 வாக்குகளில் வென்றதாக தகவல் வெளியானது.
அப்போதைய இந்திய விளையாட்டுத்துறை அமைச்சர் மணிசங்கர் அய்யர், தில்லி இந்த விளையாட்டுப் போட்டிகளை ஏற்று நடத்துவதற்கு எதிர்ப்பு தெரிவித்திருந்தார். இவரது கருத்துக்களே தில்லி ஏலத்தில் தோற்றதற்கான முதன்மைக் காரணமாக இந்திய ஒலிம்பிக் சங்கத் தலைவர் கூறினார். தில்லியின் மாசுநிலையும் போக்குவரத்து நெரிசலும் பிற காரணங்களாக அமைந்தன. இங்கியோனின் கடைசிநேர நிதி உதவியும் இத்தோல்விக்கு காரணமாக அமைந்தது.
நிகழிடங்கள்
முதன்மை விளையாட்டரங்கமான இஞ்சியோன் ஆசியட் முதன்மை விளையாட்டரங்கம் 61,074 இருக்கைகள் கொண்டது; இப்போட்டிகளுக்குப் பிறகு இதன் கொள்ளளவு 30,000 இருக்கைகளாகக் குறைக்கப்படும். அமெரிக்க டாலர்கள் 400 மில்லியன் கட்டப்பட்டுள்ள இந்த விளையாட்டரங்கை பாபுலசு நிறுவனம் வடிவமைத்துள்ளது.
தீச்சுடர் தொடரோட்டம்
இந்தப் போட்டிகளுக்கான தீச்சுடர் வடிவமைப்பு அக்டோபர் 2013இல் அறிமுகப்படுத்தப்பட்டது. இதன் வடிவமைப்பின் நோக்குரு, இஞ்சியோன் பெருநகரத்தின் அலுவல்முறை பறவையான  கொக்கினை அடிப்படையாகக் கொண்டுள்ளது; நீலநிற உட்கலன் வான்வெளியையும் கடல்வெளியையும் குறிப்பிடுகிறது. மற்ற நான்கு வண்ணங்கள் (பச்சை, மஞ்சள், சிவப்பு, ஊதா) ஆசியாவின் ஐந்து வலயங்களைக் குறிப்பதாக உள்ளது.
இந்த ஆண்டு ஆசிய விளையாட்டுப் போட்டிகளுக்கான தீச்சுடர்  1954இல்  இந்தப் போட்டிகள் துவங்கிய புது தில்லியின் தியான் சந்த் தேசிய விளையாட்டரங்கத்தில் ஆகத்து 9, 2014 அன்று ஏற்றப்பட்டது.
தென் கொரியாவில் தீச்சுடர் ஏற்றும் விழா ஆகத்து 12, 2014இல் கங்க்ங்வா தீவிலுள்ள இஞ்சியோன் நகரத்தின் மனிசன் பகுதியில் நடந்தது. ஆகத்து 13இல் துவங்கிய தீச்சுடர் தொடரோட்டம் துவக்க விழா வரை 5,700 கிமீ தொலைவிற்கு பயணித்து  இந்நாட்டின் 70 நகரங்களையும் சென்றடையும்.
பங்கேற்கும் நாடுகள்
இந்தப் போட்டிகளில் பங்கேற்கும் அனைத்து தேசிய ஒலிம்பிக் குழுக்களும் பட்டியலிடப்பட்டுள்ளன; ஒவ்வொரு நாட்டின் சார்பாகவும் பங்கேற்கும் அணியின் போட்டியாளர்களின் எண்ணிக்கை அடைப்புக் குறிக்குள் தரப்படும்.
பதக்கப் பட்டியல்
151 தங்கம், 108 வெள்ளி, 83 வெண்கலம் என 342 பதக்கங்களுடன் சீனா முதலிடம் பெற்றது. 79 தங்கம், 71 வெள்ளி, 84 வெண்கலம் என 234 பதக்கங்களுடன் தென் கொரியா இரண்டாவது இடம் பிடித்தது. 47 தங்கம், 76 வெள்ளி, 77 வெண்கலம் என 200 பதக்கங்களுடன் ஜப்பான் மூன்றாம் இடத்தைக் கைப்பற்றியது. 11 தங்கம், 10 வெள்ளி மற்றும் 36 வெண்கலம் என மொத்தம் 57 பதக்கங்களுடன் இந்தியா 8 வது இடத்தை பெற்றது.
நடத்திய நாடு (தென் கொரியா)
பாட்ஷா
பாட்ஷா (Baashaa) 1995ல் வெளிவந்த ரஜினிகாந்த், நக்மா, ரகுவரன்,சரண்ராஜ் மற்றும் பலரும் நடித்த தமிழ்த் திரைப்படம் ஆகும். இத்திரைப்படத்தில் ரஜினிகாந்த் "மாணிக்கம்" என்ற முன்னாள் மும்பையில் தாதாவாக இருந்த ஆட்டோ காரனாக நடித்தார். இத்திரைப்படம் 2012-ம் ஆண்டு நவீன தொழில்நுட்பத்தில் ஹிந்தி மொழியில் வெளிவர உள்ளது. இப்படம் 1989-ல் வெளியான அபூர்வ சகோதரர்கள் பட வசூலை முறியடித்து சாதனை படைத்தது.
நடிகர்கள்
ப்ரியாவாக நக்மா
ரகுவரன் மார்க் ஆண்டனியாக
அன்வர் பாஷாவாக சரண்ராஜ்
குருமூர்த்தியாக ஜனகராஜ்
கேசவனாக தேவன்
ரங்கசாமியாக விஜயகுமார்
இந்திரனாக ஆனந்தராஜ்
டிஐஜி தினகராக கிட்டி
விஜயலட்சுமியாக சத்யபிரியா
கவிதாவாக செண்பகா
கீதாவாக யுவராணி
சேது விநாயகம் கல்லூரி தலைவராக
அல்போன்சா ("ரா ரா ராமையா" பாடலில் சிறப்புத் தோற்றம்)
மார்க் ஆண்டனியின் மகளாக ஹேமலதா
கதை
மாணிக்கம் ஒரு தாழ்மையான ஆட்டோ டிரைவர், அவர் தனது தாயார் விஜயலட்சுமி, சகோதரர் சிவா மற்றும் சகோதரிகளான கீதா மற்றும் கவிதாவுடன் மெட்ராஸில் வசிக்கிறார், மேலும் அவர்களின் நல்வாழ்வுக்காக எந்த அளவிற்கு வேண்டுமானாலும் செல்வார். அவர் கவிதாவை ஒரு பணக்கார குடும்பத்தைச் சேர்ந்த அவரது காதலனுக்கு திருமணம் செய்து வைக்கிறார். சிவா ஒரு சப்-இன்ஸ்பெக்டர் ஆகிறார். மாணிக்கத்தின் புகைப்படத்தைப் பார்த்ததும், சிவாவை நேர்காணல் செய்த டிஐஜி தினகர் மாணிக்கத்தை சந்திக்க விரும்புகிறார்.
இதற்கிடையில், ஒரு தொழிலதிபர் கேசவனின் ஒரே மகள் பிரியா, மாணிக்கத்தின் ஆட்டோவில் அடிக்கடி பயணம் செய்கிறார், அவருடைய நல்ல குணத்தைப் பார்த்து அவர் மீது விருப்பத்தை வளர்த்துக் கொண்டார். பிரியா தனது தந்தை ஒரு கடத்தல்காரர் என்பதைக் கண்டுபிடித்து அவரிடமிருந்து தூரத்தை பராமரிக்க முடிவு செய்கிறார். பிரியா தனது அன்பை மாணிக்கத்திற்கு முன்மொழிகிறார் ஆனால் மாணிக்கம் முதலில் கேசவனின் மகள் என்று அறிந்ததால் ஏற்கவில்லை (அவருடன் மாணிக்கத்திற்கு கடந்த கால வரலாறு உள்ளது). ஆனால் இறுதியில், அவன் அவளுடைய காதலை ஏற்றுக்கொள்கிறான்.
இந்திரன் ஒரு கேங்க்ஸ்டர், அவர் தனது உதவியாளர்களைப் பயன்படுத்தி அனைத்து வணிக உரிமையாளர்களிடமிருந்தும் "கமிஷன்" சேகரிக்கிறார். கமிஷன் கொடுக்க முடியாமல் ஒரு மனிதனை தாக்கிய இந்திரனின் இரண்டு உதவியாளர்கள் மீது சிவன் அடித்தபோது, ​​இந்திரன் சிவனிடம் அந்த பகுதியை நடத்துவதாக கூறினான். சிவன் மற்றும் இந்திரனின் சண்டை மாணிக்கத்தால் நிறுத்தப்பட்டது, அவர் இந்திரனை அடித்து சிவனை காப்பாற்றுமாறு கோருகிறார். மாணிக்கம் ஒரு கம்பத்தில் கட்டப்பட்டு இந்திரனால் கடுமையாக தாக்கப்பட்டார், ஆனால் பழிவாங்காமல் தனது சகோதரருக்காக அதைத் தாங்குகிறார்.
பின்னர் சிவன் மீண்டும் கைது உத்தரவை சமர்ப்பித்து இந்திரனுக்கு எதிராக நடவடிக்கை எடுக்கிறார், அது அவரை மீண்டும் கோபப்படுத்துகிறது. இந்த முறை சிறையில் இருந்து விடுதலையான பிறகு, இந்திரன் கீதாவை கடத்தி, பொதுமக்கள் முன்னிலையில் துன்புறுத்த முயன்றார். அனைவரையும் ஆச்சரியப்படுத்தும் விதமாக, மாணிக்கம் இந்திரனையும் அவனது ஆட்களையும் திருப்பி அடித்து, தன் சகோதரியை காப்பாற்றினார். இந்திரன் மற்றும் அவனது உதவியாளர்கள் அடிப்பது மிகவும் கடுமையானது, அது சிவனை அதிர்ச்சிக்குள்ளாக்குகிறது. அவர் முன்பு வாழ்ந்த பம்பாயில் தனது செயல்பாடுகளைப் பற்றி மாணிக்கத்தை எதிர்கொள்கிறார்.
ஃப்ளாஷ்பேக்கில், மாணிக்கம் தனது குடும்பத்துடன் பம்பாயில் வசிக்கிறார், அதே நேரத்தில் அவரது உடன்பிறப்புகள் இளமையாக இருந்தனர் மற்றும் மெட்ராஸில் படிக்கிறார்கள். மாணிக்கத்தின் தந்தை ரங்கசாமி ஒரு நேர்மையான மனிதர் ஆனால் கேங்ஸ்டர் மார்க் ஆண்டனியுடன் பணிபுரிகிறார். ஆரம்ப நாட்களில் ஆண்டனி ரங்கசாமிக்கு உதவியதால், ஆண்டனிக்கு வாழ்நாள் முழுவதும் விசுவாசமாக இருக்க ரங்கசாமி முடிவு செய்தார். ஆண்டிக்கின் மனிதர்களின் அபத்தமான நடத்தைகளுக்கு மாணிக்கமும் அவரது நண்பர் அன்வர் பாஷாவும் எதிர்ப்பு தெரிவிக்கின்றனர், அன்வரை அன்வரை கொல்ல தூண்டினார்;  மாணிக்கம் ரங்கசாமியின் மகன் என்பதால் அவர் காப்பாற்றப்படுகிறார். அவர் அந்தோனியை அழிக்க அதே வழியில் செல்ல முடிவு செய்து அன்வரின் மரணத்திற்கு பழிவாங்க ஆண்டனியின் ஹிட்மேன்களைக் கொன்றார்.
மாணிக்கம் ஆண்டனிக்கு பயந்த பம்பாயில் உள்ளூர் மக்களின் ஆதரவைப் பெறுகிறார். மாணிக்கம் "மாணிக் பாஷா" என்ற கேங்க்ஸ்டராக மாறுகிறார் மற்றும் அடிக்கடி அந்தோனியின் சட்டவிரோத நடவடிக்கைகளில் தலையிடுகிறார், இது இருவருக்கும் இடையே பகையை உருவாக்குகிறது. நகரத்தின் மீது பாஷாவின் கட்டளை அதிகரிக்கிறது மற்றும் ஆண்டனி பாஷாவை கொல்ல முடிவு செய்கிறார். ஆனால் பாஷா ஆண்டனியின் திட்டத்திலிருந்து தப்பிக்கிறார். ஆத்திரமடைந்த ஆண்டனி, ரங்கசாமியை கொன்றார். இறப்பதற்கு முன், ரங்காசாமி பாஷாவை மெட்ராஸுக்குத் திரும்பி ஒரு புதிய அமைதியான வாழ்க்கையைத் தொடங்கும்படி கேட்கிறார். பாஷா தனது மரணத்தைப் போலியாகச் செய்து, தனது தாயுடன் இரகசியமாக மெட்ராஸுக்குப் புறப்படுகிறார், அங்கு அவர் ஆட்டோ டிரைவரான மாணிக்கமாக ஒரு புதிய வாழ்க்கையைத் தொடங்குகிறார். ஆண்டனி கைது செய்யப்பட்டார்;  இதற்கிடையில், கேசவன் ஆண்டனியின் குடும்பத்தைக் கொன்று, அவருடைய செல்வத்தைத் திருடுகிறான்.
தற்போது, ​​கேசவன் பிரியாவின் திருமணத்தை அவளுடைய விருப்பத்திற்கு மாறாக ஏற்பாடு செய்கிறார். திருமண மண்டபத்திற்கு மாணிக்கம் வருகிறார், கேசவன் மாணிக்கம் வடிவில் பாஷா உயிருடன் இருப்பதைக் கண்டு அதிர்ச்சியடைகிறார். பயந்து போன அவர், பிரியாவை மாணிக்கத்துடன் செல்ல அனுமதித்தார். பாஷா உயிருடன் இருப்பதை அறிந்த ஆண்டனி சிறையிலிருந்து தப்பித்து பழிவாங்க வருகிறார். முதலில், தனக்கு துரோகம் செய்ததற்காக கேசவனைக் கொன்றார். அவர் மாணிக்கத்தின் குடும்ப உறுப்பினர்களை கடத்தி, மாணிக்கத்தை சரணடையுமாறு மிரட்டினார், தவறினால் அவரது குடும்ப உறுப்பினர்கள் கொல்லப்படுவார்கள். மாணிக்கம் அந்த இடத்திற்கு விரைந்து, ஆண்டனியுடன் சண்டையிட்டு தனது குடும்பத்தை காப்பாற்றுகிறார். ஆண்டனி பின்னர் மாணிக்கத்தை சுட முயன்றார், ஆனால் சிவனின் பின்னால் இருந்து சுட்டுக் கொல்லப்பட்டார்.
வெளியீடு
பாஷா திரைப்படம் நேர்மறையான கருத்துக்களுக்காக 12 ஜனவரி 1995 அன்று வெளியிடப்பட்டது மற்றும் மிகவும் வெற்றிகரமான படங்களில் ஒன்றாகவும், ரஜினிகாந்தின் வாழ்க்கையில், கிட்டத்தட்ட 15 மாதங்கள் திரையரங்குகளில் ஓடியது. 'பாஷா'வின் இந்தி-டப்பிங் பதிப்பு டிஜிட்டல் முறையில் மீட்டெடுக்கப்பட்ட பிறகு 25 மே 2012 அன்று வெளியிடப்பட்டது. டிஜிட்டல் முறையில் மீட்டெடுக்கப்பட்ட தமிழ் அசல் பதிப்பு 3 மார்ச் 2017 அன்று வெளியிடப்பட்டது.
ரீமேக்குகள்
பாஷா கன்னடத்தில் கோட்டிகோபா (2001), வங்காளத்தில் குரு, பங்களாதேஷில் இரண்டு முறை சுல்தான் மற்றும் மாணிக் பாட்ஷா என ரீமேக் செய்யப்பட்டது.
ஒலிப்பதிவு
படத்தின் ஒலிப்பதிவு வைரமுத்துவின் பாடல்களுடன், தேவா இசையமைத்தார்.
விருதுகள்
சிறந்த நடிகருக்கான சினிமா எக்ஸ்பிரஸ் விருது - தமிழ்- ரஜினிகாந்த்
அனைத்துலக அஞ்சல் ஒன்றியம்
அனைத்துலக அஞ்சல் ஒன்றியம் (Universal Postal Union) என்பது ஒரு பன்னாட்டு அமைப்பு. இது உறுப்பு நாடுகளிடையே அஞ்சல் கொள்கைகளையும், உலகளாவிய அஞ்சல் முறைமைகளையும் ஒருங்கிணைப்பதில் ஈடுபடுகின்றது. அனைத்துலக அஞ்சல் ஒன்றியம், பேரவை, நிர்வாக அவை, அஞ்சல் செயற்பாட்டு அவை, பன்னாட்டுப் பணியகம் என்னும் நான்கு அமைப்புக்களை உள்ளடக்கியுள்ளது. இதன் உறுப்பு நாடுகள் ஒவ்வொன்றும் பன்னாட்டு அஞ்சல் பணிகளை ஒரே வரையறைகளுக்கு உட்பட்டுச் செய்வதற்கு ஒத்துக்கொண்டு உள்ளன. அனைத்துலக அஞ்சல் ஒன்றியத்தின் தலைமை அலுவலகம் சுவிட்சர்லாந்தின் பேர்ண் நகரில் அமைந்துள்ளது. இந்த ஒன்றியத்தின் பணியக மொழி பிரெஞ்சு ஆகும். 1994 ஆம் ஆண்டில் ஆங்கிலமும் வேலைகளைச் செய்வதற்கான ஒரு மொழியாகச் சேர்க்கப்பட்டுள்ளது.
மேலோட்டம்
அனைத்துலக அஞ்சல் ஒன்றியம் தொடங்குவதற்கு முன்னர், ஒவ்வொரு நாடும், அது அஞ்சல் சேவைகளை நடத்த விரும்பும் ஒவ்வொரு பிற நாட்டுடனும் தனித்தனியான அஞ்சல் ஒப்பந்தங்களைச் செய்துகொள்ள வேண்டியிருந்தது. இதனை எளிமையாக்கும் நோக்கில் 1863 ஆம் ஆண்டில் ஐக்கிய அமெரிக்கா ஒரு பன்னாட்டு அஞ்சல் மாநாட்டைக் கூட்டியது. இதைத் தொடர்ந்து, 1874 ஆம் ஆண்டில், முன்னர் பிரசியாவினதும், பின்னர் செருமனியினதும் அஞ்சல் அமைச்சராக இருந்த ஈன்றிக் வொன் இசுட்டீபன் (Heinrich von Stephan) என்பவர் பொது அஞ்சல் ஒன்றியம் என்னும் பெயரில் ஒரு அமைப்பை நிறுவினார். இது 1874 அக்டோபர் 9 ஆம் தேதி கைச்சாத்தான பேர்ண் ஒப்பந்தத்தின் விளைவாக உருவானது. ரைனில் கப்பலோட்டுவதற்கான மைய ஆணையம், பன்னாட்டுத் தொலைத்தொடர்பு ஒன்றியம் என்பவற்றுக்கு அடுத்தபடியாக உலகின் மூன்றாவது பழைமையான பன்னாட்டு அமைப்பு இதுவே. நான்கு ஆண்டுகளுக்குப் பின்னர் இந்த ஒன்றியத்தின் பெயர் அனைத்துலக அஞ்சல் ஒன்றியம் என மாற்றப்பட்டது.
முன்னர் அஞ்சல்கள் ஒவ்வொரு நாடுகளினூடாகவும் செல்லும்போது அந்த நாடுகளின் அஞ்சல்தலைகள் ஒட்டப்படவேண்டும். அனைத்துலக அஞ்சல் ஒன்றிய ஒப்பந்தம் ஏற்பட்ட பின்னர் உறுப்பு நாடொன்றின் அஞ்சல் தலை ஏனைய உறுப்பு நாடுகளால் ஏற்றுக்கொள்ளப்பட்டது. இதனால் அஞ்சல்கள் பயணம் செய்யும் முழுத் தூரமும், அது அஞ்சலில் இடப்பட்ட நாட்டு அஞ்சல்தலையுடன் எடுத்துச்செல்ல வழியேற்பட்டது. இது இந்த ஒப்பந்தத்தின் முக்கியமான விளைவுகளில் ஒன்றாகும்.
1945 ஆம் ஆண்டில் ஐக்கிய நாடுகள் அவை அமைக்கப்பட்ட பின்னர் அனைத்துலக அஞ்சல் ஒன்றியம் அதன் சிறப்பு முகமை நிறுவனமாக ஆனது. 1969 ஆம் ஆண்டில் அனைத்துலக அஞ்சல் ஒன்றியம் புதிய கட்டண முறை ஒன்றை அறிமுகப்படுத்தியது. இதன்படி, இரண்டு நாடுகளுக்கு இடையிலான அஞ்சல் போக்குவரத்தின் மொத்த நிறைகளுக்கு இடையிலான வேறுபாட்டுக்கு அமையக் கட்டணம் செலுத்த வேண்டும். அஞ்சல் போக்குவரத்து ஒரு திசையில் மறு திசையைவிட அதிகமாக இருக்கும் நிலையில் இம்முறை நியாயமானதாக அமைந்தது. இந்த முறையினால், சஞ்சிகைகள் போன்றவற்றை அனுப்புவதற்கான கட்டணம் அதிகரித்தது. இந்த நிலையைச் சீர் செய்யும் முகமாக 1991 ஆம் ஆண்டில் புதிய முறை ஒன்று அறிமுகமானது. இதன்படி, ஆண்டொன்றுக்கு 150 தொன்களுக்கு மேற்பட்ட அஞ்சல்களைப் பெறும் நாடுகளுக்கு கடிதங்களுக்கும், சஞ்சிகைகளுக்கும் தனித்தனியான கட்டணங்கள் ஏற்படுத்தப்பட்டன.
குறிப்புகள்
பகுப்பு:ஐக்கிய நாடுகள் நிறுவனங்கள் பகுப்பு:அஞ்சல்
முகில் பதிப்பகம்
சென்னையிலுள்ள அமைந்துள்ள நூல் வெளியீட்டு நிறுவனங்களில் ஒன்று முகில் பதிப்பகம். புதிய படைப்பாளிகளுக்கு முதலிடம் தந்து அவர்களின் படைப்பினை உயர் தரத்திற்கு பதிந்து தருவது, மூத்த படைப்பாளிகளின் வழியில் இலக்கிய பணியில் திகழ்ந்து சிறப்புற செயலாற்றுவது என்கிற கொள்கையை நோக்கமாகக் கொண்டு தமிழகக் கவிஞர்களுள் ஒருவரான வித்யாசாகர் இதை நிறுவியுள்ளார்.
வெளி இணைப்புகள்
பகுப்பு:தமிழ்ப் பதிப்பகங்கள்
துருப கோசு
துருப கோசு (Dhruba Ghosh) (1957 - 2017)) மும்பையைச் சேர்ந்த ஒரு இந்திய பாரம்பரிய இசைக்கலைஞரும் சாரங்கிக் கலைஞருமாவார்.
சுயசரிதை
துருப கோசு 1957 இல் மும்பையில் பிறந்தார். கைம்முரசு தாள வாத்தியத்தில் புகழ்பெற்ற மேதையான இவரது தந்தை பத்ம பூசண் பண்டிட் நிகில் கோசு ஒரு பிரபல இசைக்கலைஞரும், ஆசிரியரும், எழுத்தாளருமாவார். துருப கோசு, பிரபல புல்லாங்குழல் கலைஞரும், இசையமைப்பாளருமான பண்டிட் பன்னலால் கோசின் மருமகன் ஆவார். அனைத்திந்திய வானொலியின் தத்தரம் பார்வதகர், உஸ்தாத் அலி அக்பர் கான், உஸ்தாத் சாகிருதீன் கான் ஆகியோரிடமிருந்து சாரங்கியின் அடிப்படைகளை இவர் கற்றுக்கொண்டார். பாடகர் பண்டிட் தின்கர் கைகினியின் வழிகாட்டுதலிலும் இவர் படித்தார். இவரது சகோதரர் நயன் கோசும் கைம்முரசு இசைக்கலைஞராவார். துருப கோசு மிகோ: ஜர்னி டு த மௌண்டைன் என்ற இசைத் தொகுப்பில் பணியாற்றினார். இது கிராமி விருதை வென்றது. இவர் பல்வேறு இணைவு இசைத் தொகுப்புகளிலும் பணியாற்றினார். பண்டிட் துருப கோசு 10 சூலை 2017 அன்று இந்தியாவின் மும்பையில் காலமானார்.
பாவினம்
பாவினம் என்பது ஆசிரியப்பா, வெண்பா, கலிப்பா, வஞ்சிப்பா என்னும் நான்கு வகைப் பாக்களுக்கும் இனமாக உருவம் பெற்ற பாடல்கள். அவை தாழிசை, துறை, விருத்தம் என மூன்று வகைப்படும்.
அடிக்குறிப்பு
பகுப்பு:பாவினங்கள்
குட்டிகிருஷ்ணா மரார்
சுயசரிதை
குட்டிகிருஷ்ணா மரார் 1900 ஆம் ஆண்டு ஜூன் 14 ஆம் தேதி தென்னிந்திய மாநிலமான கேரளாவின் பாலக்காடு மாவட்டத்தில் உள்ள பட்டாம்பியில் கரிக்காத் மராத்து கிருஷ்ணா மரார் மற்றும் லட்சுமிகுட்டி மரஸ்யருக்கு பிறந்தார். அவர் ஆரம்பகால கல்வியாக ஓவியங்கள் வரைவதோடு, குடும்பத் தொழிலாக இருந்த தாளத்தையும் கற்றுக்கொண்டார். ஆனால் அவர் பட்டாம்பியில் உள்ள ஸ்ரீ நீலகண்ட அரசு சமசுகிருதக் கல்லூரியில் சேர்ந்தபோது அவரது வாழ்க்கை ஒரு திருப்பத்தை எடுத்தது. அங்கு அவருக்கு புன்னசேரி நம்பி மற்றும் சம்பு சர்மா ஆகிய இரு அறியப்பட்ட ஆசிரியர்களின் கீழ் படிக்க வாய்ப்பு கிடைத்தது. இதனையடுத்து, சாகித்யசிரோமணி தேர்வில் தேர்ச்சி பெற்று கேரள கலாமண்டலத்தில் சாகித்யாச்சார்யாவாக தனது வாழ்க்கையைத் தொடங்கினார். அங்கு அவர் வல்லத்தோள் நாராயண மேனனுடன் 15 ஆண்டுகள் பணியாற்றினார். அந்தக் காலத்தில் அவர் தனது பல எழுத்துக்களை வெளியிட்டார். 1938 முதல் 1961 வரை மலையாள நாளிதழான மாத்ருபூமியின் எழுத்து சரிபார்ப்பாளராக இருந்தார்.
மரார் 1924 இல் கிழக்கமாரத் நாராயணிக்குட்டி மரஸ்யரை மணந்தார். இத்தம்பதியருக்கு ஏழு குழந்தைகள், நான்கு மகன்கள் மற்றும் மூன்று மகள்கள் இருந்தனர். அவரது வாழ்க்கையின் பிற்பகுதியை நோக்கி, அவர் ஆன்மீக முயற்சிகளில் அதிக விருப்பம் கொண்டிருந்தார். அவர் ஏப்ரல் 6, 1973 இல் தனது 72 வயதில் இறந்தார்.
இலக்கிய வாழ்க்கை
குட்டிகிருஷ்ணா மரார் கண்மூடித்தனமான இலக்கியங்களை கடுமையாக விமர்சித்தவர். மகாபாரதத்தைப் பற்றிய ஒரு விமர்சன ஆய்வான பாரதபார்யதானம் என்ற அவரது படைப்பு பலரால் ஒரு ஆரம்ப படைப்பாகக் கருதப்படுகிறது. மேலும் இது இந்திய இடைநிலைக் கல்விச் சான்றிதழின் ஒரு பகுதியாகும். அவரது மற்றொரு முக்கியமான படைப்புகளில் கலா ஜீவிதம் தானே (கலை என்பது வாழ்க்கையே), இது அவருக்கு கேரள சாகித்ய அகாதமி விருது, கேந்திரா சாகித்ய அகாதமி விருது மற்றும் எம்.பி. பால் பரிசு ஆகியவற்றை பெற்றுத் தந்தது. மலையாள சைலி என்பது அவரது குறிப்பிடத்தக்க படைப்புகளில் ஒன்றாகும். இது சரியான மலையாள பயன்பாட்டைப் பற்றிய மிகவும் உண்மையான நூல்களில் ஒன்றாகும். சாகித்யசல்லப்பம், தந்தகோபுரம் மற்றும் கைவிலக்கு (இலக்கிய விமர்சனங்களின் தொகுப்புகள்) இலக்கிய விமர்சனம் குறித்த அவரது மற்ற படைப்புகள் உள்ளன தவிர, இலக்கிய விமர்சனம் குறித்த 19 க்கும் மேற்பட்ட கட்டுரைகளின் தொகுப்புகளையும் அவர் வெளியிட்டுள்ளார்.
விருதுகள் மற்றும் கௌரவங்கள்
1967 ஆம் ஆண்டில், மரம்பார் பட்டாம்பி ஸ்ரீ நீலகண்ட சமஸ்கிருதக் கல்லூரியிலிருந்து சாகித்ய ரத்னம் விருதையும், திரிபுனிதுர அரசு சமஸ்கிருதக் கல்லூரியிலிருந்து சாகித்யா நிபுனன் விருதையும் பெற்றார். சாகித்ய அகாடமி 1966 ஆம் ஆண்டில் அதன் சாகித்திய அகாதமி விருதினை கலா ஜீவிதம் தானே என்ற படைப்புக்காக வழங்கியது. அதே ஆண்டு அதே படைப்பிற்காக இலக்கிய விமர்சனத்திற்கான தொடக்க கேரள சாகித்ய அகாடமி விருது  மற்றொரு விருதை அவர் பெற்றார். அவர் 1966 இல் எம்.பி. பால் பரிசையும் பெற்றார். அவரது வாழ்க்கை மற்றும் படைப்பு பல எழுத்தாளர்களால் ஆவணப்படுத்தப்பட்டுள்ளது. எம். தாமஸ் மேத்யூ எழுதிய அத்தகைய ஒரு படைப்பான மரார் இலாவணியபவதிண்டே யுக்தி சில்பம் 2009 இல் வயலார் விருதுக்கு தேர்ந்தெடுக்கப்பட்டது.
வெளி இணைப்புகள்
பகுப்பு:1900 பிறப்புகள் பகுப்பு:1973 இறப்புகள் பகுப்பு:கேரள எழுத்தாளர்கள் பகுப்பு:பாலக்காடு மாவட்ட நபர்கள் பகுப்பு:மலையாள எழுத்தாளர்கள்
கால்சியம் புரோமைடு
கால்சியம் புரோமைடு (Calcium bromide) என்பது CaBr2 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். ஐதரோபுரோமிக் அமிலத்தினுடைய கால்சியம் உப்பான இது வெண்மை நிறத்தூளாகக் காணப்படுகிறது. தண்ணீருடன் வினைபுரிந்து இது அறுஐதரேட்டைக் கொடுக்கிறது. துளையிடும் பாய்மமாகப் பயன்படுவதே இச்சேர்மத்தின் முதன்மையான பயன்பாடாகும்.
தயாரிப்பு, அமைப்பு மற்றும் வினைகள்
கால்சியம் ஆக்சைடு, கால்சியம் கார்பனேட்டு முதலிய சேர்மங்கள் ஐதரோ புரோமிக் அமிலத்துடன் வினைபுரிவதால் கால்சியம் புரோமைடு உருவாகிறது. தனிமநிலை கால்சியத்தை தனிமநிலை புரோமினுடன் சேர்த்தும் இதைத் தயாரிக்க முடியும். எண்முக கால்சியம் மையத்துடன் ஆறு புரோமைடு எதிரயனிகள் பிணைந்துள்ள ரூட்டைல் என்ற கனிமத்தின் வடிவமைப்பை இச்சேர்மம் ஏற்றுள்ளது. இதிலுள்ள புரோமைடு அயனிகள் மற்ற கால்சியம் மையங்களுடனும் இணைப்பை ஏற்படுத்தியிருக்கின்றன. காற்றில் வலிமையாகச் சூடாக்கும்போது கால்சியம் புரோமைடு, கால்சியம் ஆக்சைடு மற்றும் புரோமின் ஆகியனவற்றைத் தருகிறது.
காற்று, இவ்வினையில் புரோமைடை புரோமினாக ஆக்சிசனேற்றம் செய்கிறது.
பயன்கள்
அடர்ந்த நீர்மக்கரைசலான இச்சேர்மம் துளையிடும் பாய்மமாக பயன்படுத்தப்படுகிறது. மேலும் இது மேலோட்டமான உளவியல் நோய்களுக்கான மருந்து மருத்துவத்திலும், உறை கலவையாகவும், உணவு பாதுகாப்புப் பொருளாகவும், புகைப்படக்கலை மற்றும் தீத்தடுப்பானாகவும் பயன்படுகிறது.
வெளி இணைப்புகள்
பகுப்பு:கால்சியம் சேர்மங்கள் பகுப்பு:புரோமைடுகள் பகுப்பு:உலோக ஆலைடுகள்
தமிழ் மொழி பெயர்ப்பாளர்கள் சங்கம்
தமிழ் மொழி பெயர்ப்பாளர்கள் சங்கம் என்பது "மொழிபெயர்ப்பாளர்களுடைய பணி, பங்களிப்பு குறித்த விழிப்புணர்வைப் பரவலாக்குதல்", மொழிபெயர்ப்பாளர்களின் நலன்களைப் பேணுதல் முதலிய நோக்கங்களோடு தமிழ்நாட்டில் உருவாக்கப்பட்ட ஒர் அமைப்பு ஆகும். இது 2004/2005 காலப் பகுதியில் நிறுவப்பட்டு, தொடர்ந்து இயங்கி வருகின்றது. மொழிபெயர்ப்பியல் பற்றிய நூல்களை வெளியிடல், மொழிபெயர்ப்பு, நூற்பட்டியல்களை உருவாக்கல், பயிலரங்குகளை நடத்தல், தமிழின் மூத்த மொழிபெயர்ப்பாளர்களைக் கௌரவித்தல் ஆகிய இதன் செயற்பாடுகளில் அடங்கும்.
இந்த அமைப்பில் கோச்சடை, ஆர்.சிவகுமார், மயிலை பாலு, அமரந்த்தா, தியாகு உட்பட்ட மொழிபெயர்ப்பாளர்கள் முனைப்பாக அங்கம் வகித்து வந்துள்ளார்கள்.
அசிசியின் புனித கிளாரா
அசிசியின் புனித கிளாரா (Clare of Assisi, சூலை 16, 1194 – ஆகஸ்ட் 11, 1253), ஒரு இத்தாலிய கிறிஸ்தவ புனிதர் ஆவார். இவர் அசிசி புனித பிரான்சிசின் முதல் சீடர்களுள் ஒருவர். புனித பிரான்சிசின் போதனைகளால் ஈர்க்கப்பட்ட இவர் வீட்டிலிருந்து வெளியேறி, ஆண்களுக்கான பிரான்சிஸ்கன் சபை ஒழுங்குகளைத் தழுவி, பெண்களுக்கென ஏழைகளின் புதல்வியர் என்னும் சபையை ஆரம்பித்தார்.
தொடக்க காலம்
கிளாரா, இத்தாலியின் அசிசி நகரில் பிரபுக்கள் குடும்பத்தில் 1194 ஜூலை 16ந்தேதி பிறந்தார். இவருக்கு 18 வயது நடந்தபோது, அசிசியின் புனித பிரான்சிஸ் ஆற்றிய தவக்கால மறையுரையால் ஈர்க்கப்பட்டார். தனது இரு தோழிகளுடன் இரகசியமாக வீட்டை விட்டு வெளியேறி, தமியான் ஆலயத்தில் தங்கி இருந்த புனித பிரான்சிசை சந்தித்தார். அங்கு இவர் துறவற வாழ்வுக்கான ஆடைகளைப் பெற்றுக் கொண்டார்.
துறவற வாழ்வு
கிளாரா ஆண்டவர் இயேசுவிடம் தன்னையே அர்ப்பணித்துக் கொண்டு பெனடிக்சியன் சபை துறவற மடத்தில் சேர்ந்தார். இதைக் கேட்டு மிகவும் அதிர்ச்சி அடைந்த இவரது தந்தை, இவரை வீட்டுக்கு அழைத்து வரச் சென்றார். ஆனால் இவரோ துறவறம் மேற்கொள்வதில் மிக உறுதியாக இருந்ததால், தந்தை ஏமாற்றத்துடன் வீடு திரும்பினார்.
40 ஆண்டுகள் கடுமையான தவத்துடன் கிளாரா துறவற வாழ்வை மேற்கொண்டார். மிகுந்த ஏழ்மை, தொடர்ச்சியான உண்ணா நோன்பு, மாமிச உணவு உண்ணாமை, தொடர்ந்த மவுனம், காலணி அணியாமை போன்ற கடுமையான தவ முயற்சிகளை மேற்கொண்டார். கிளாராவின் தவ முயற்சிகள் பலரையும் கவர்ந்தன. பிரபுக்கள் குடும்ப பெண்கள் பலரும் இவருடைய துறவற சபையில் இணைந்தனர். இவரது தாய் ஒரிடோலனாவும், தங்கை ஆக்னசும் அதே சபையில் சேர்ந்தனர்.
ஏழைகளின் புதல்வியர் சபை என்று பெயர் கொண்டிருந்த கிளாராவின் துறவற சபை, ஏழைப் பெண்களின் முன்னேற்றத்தையே முக்கிய நோக்கமாக கொண்டிருந்தது. அந்த சபைக்கு இவர் இயற்றிய சட்ட நூல், ஒரு பெண்ணால் இயற்றப்பட்ட முதல் துறவற சபை சட்ட நூல் ஆகும். இவரது காலத்துக்கு பின்பு அச்சபை புனித கிளாராவின் புதல்வியர் சபை எனப் பெயர் மாற்றப்பட்டது.
விசுவாசத் துறவி
1244ஆம் ஆண்டு, சரசேனியரின் கொள்ளைக் கும்பல் ஒன்று கிளாராவின் மடத்தில் நுழைந்து சூறையாடத் திட்டமிட்டது. அப்போது கிளாரா நற்கருணை பாத்திரத்தைக் கையில் ஏந்தி இயேசு கிறிஸ்துவிடம் செபித்தார். நற்கருணை நாதரின் வல்லமையால் கொள்ளைக் கூட்டத்தினர் பின்னிட்டு ஓடினர்.
கிளாரா நற்கருணை நாதராம் இயேசுவிடம் மிகுந்த அன்பு கொண்டிருந்தார். இவர் இயேசுவின் வல்லமையையும் அன்பையும் தனது வாழ்வில் எப்போதும் உணர்ந்து வாழ்ந்தார். நற்கருணையின் மதிப்பீடுகளான அன்பு, தியாகம் ஆகியவற்றை தனது வாழ்வில் கடைபிடித்து வாழ்ந்து வந்தார்.
thumb|right|250px|புனித கிளாரா பேராலயம், [[அசிசி]] "இறைவா, உம் விருப்பம் போல் என்னை நடத்தும்; என் மனம் என்னுடையதல்ல உமக்குரியது" என்று கிளாரா அடிக்கடி செபித்து வந்தார். தன்னோடு துறவற வாழ்வு மேற்கொண்டிருந்த பெண்கள் இறைவனின் அன்பில் வளர இவர் சிறந்த முன்மாதிரியாக விளங்கினார்; ஏழை, எளியப் பெண்களின் வாழ்க்கை மேன்மை அடைய மிகவும் ஆர்வமாக உழைத்தார்.
புனிதர் பட்டம்
இயேசு கிறிஸ்துவிடம் அதிக அன்பு கொண்டிருந்த கிளாரா, இறுதியாக இயேசுவின் திருப்பாடுகளின் வரலாற்றை வாசிக்கச் சொல்லி அதைக் கேட்டவாறே 1253 ஆகஸ்ட் 11ந்தேதி உயிர் துறந்தார்.
1958ல் திருத்தந்தை 12ம் பயஸ் புனித கிளாராவை தொலைக்காட்சிகளின் பாதுகாவலர் என்று அறிவித்தார்.
செல்சீ கால்பந்துக் கழகம்
செல்சீ 1955ஆம் ஆண்டில் முதல்முறையாக கூட்டிணைவு வாகையாளர் பட்டத்தை வென்றது. தொடர்ந்து 1960களிலும் 1970கள்,1990கள் மற்றும் 2000களில் பல வெற்றிகளைப் பெற்றுள்ளது. செல்சீயின் வரலாற்றில் கடந்த பத்தாண்டுகள் மிகவும் வெற்றிகரமான காலமாக அமைந்திருந்தது; 2010இல் முதல்முறையாக கூட்டிணைவு முதலிடத்தையும் எஃப்.ஏ கோப்பையையும் (இது இரட்டை வெற்றி எனப்படும்) வென்றது. 2012இல் முதல்முறையாக ஐரோப்பிய வெற்றியாளர் கோப்பையை வென்றது. மொத்தமாக, செல்சீ ஆங்கில கூட்டிணைவு வாகையாளராக நான்கு முறையும் எஃப் ஏ கோப்பையை ஏழு முறையும், கூட்டிணைவுக் கோப்பையை நான்கு முறையும் யூஈஎஃப்ஏ கோப்பை வெற்றியாளர்களின் கோப்பையை இரண்டு முறையும் யூஈஎஃப்ஏ வாகையாளர் கூட்டிணைவு வாகையாளராக ஒருமுறையும் வென்றுள்ளனர்.
செல்சீயின் வழமையான சீருடை வெள்ளை வண்ண காலுறைகளுடன் ரோயல் நீல வண்ணத்தில் சட்டைகளும் அரைக்காற் சட்டைகளுமாகும். இதனால் இக்கழகத்தின் அணி பரவலாக த புளூசு (நீலங்கள்) என அழைக்கப்படுகின்றனர். கழகத்தின் சின்னம் பல முறை மாற்றப்பட்டுள்ளது. தற்போதுள்ள சின்னம் 1950இல் அறிமுகப்படுத்தியதன் திருத்தப்பட்ட ஒன்றாகும். அனைத்துக் காலத்துக்குமான ஆங்கில கால்பந்துப் போட்டிகளுக்கான மிக உயர்ந்த பார்வையாளர் எண்ணிக்கைகளில் தொடர்ந்து ஐந்தாவது தரநிலையில் உள்ளது. 2011-12 பருவத்தில் சராசரியாக தங்கள் தாய் அரங்கில் 41,478 பார்வையாளர்களைக் கொண்டிருந்தது; இது முதன்மைக் கூட்டிணைவில் ஆறாவது மிக உயரிய எண்ணிக்கை ஆகும்.
வெளி இணைப்புகள்
பகுப்பு:இங்கிலாந்தின் காற்பந்தாட்ட அணிகள் பகுப்பு:காற்பந்தாட்டக் கழகங்கள்
ஜான் ரேம்போ
றம்போ அல்லது ரேம்போ (Rambo) ஒரு பிரபல திரைப்படக் கதாபாத்திரம். டேவிட் மோரெல் (David Morrell) எழுதிய பர்ஸ்ட் பிளட் (First Blood) புதினத்தில் அறிமுகப்படுத்தப்பட்டார். றம்போ திரைப்படத் தொடரில் First Blood (1982), Rambo: First Blood Part II (1985), Rambo III (1988) ஆகிய மூன்று இதுவரை வெளிவந்துள்ளன. நான்காவதான ஜோன் றம்போ (John Rambo) ஆனது 2008 இல் வெளிவரும் என்பது குறிப்பிடத்தக்கது. றம்போ பாத்திரத்தில் நடிக்கும் நடிகர் சில்வெஸ்ரர் ஸ்ரலோன் ஆவார்.
பேர்னி கான்ஸ்டபிள்
பேர்னி கான்ஸ்டபிள் ( Bernie Constable, பிறப்பு: பிப்ரவரி 19 1921, இறப்பு: மே 14 1997), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 446 முதல்தர துடுப்பாட்டப் போட்டிகளில் கலந்து கொண்டுள்ளார். 1939-1964 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பேர்னி கான்ஸ்டபிள் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1921 பிறப்புகள் பகுப்பு:1997 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
திரிபலா
திரிபலா (Triphala) என்பது இந்திய பாரம்பரிய [சித்த மருத்துவ]] மருந்துகளில் தலையானதாகக் கருதப்படுகிறது. இது ஒரு முழுமையான வேதிப்பொருளாகவும், காயகல்பமாகவும் கருதப்படுகிறது. மூலிகைகளான கடுக்காய் (Terminalia chebula), தான்றிக்காய் (Terminalia belerica), நெல்லிக்காய் (Emblica officinalis) ஆகிய மூன்றின் கலவை, முறையே 1 : 2 : 3 என்ற விகிதத்தில் சேர்ந்த கலவையே, திரிபலா என்றழைக்கப்படுகிறது. உலகம் முழுவதும் ஆயுர்வேத மருத்துவர்களால், பெரும்பாலான நோய்களுக்கு மருந்தாகப் பயன்படுத்தப்படுகிறது. சித்தமருத்துவர்களால், மனித உடலின் பித்தம், கபம், வாதம் போன்றவை சமன்படுத்தப்படுவதாக நம்பப்படுகிறது.
கடுக்காய்
இதனை ஹரீதகி என்றும், பிராணதா என்றும் மருத்துவர்கள் அழைப்பார்கள். மேலும், விஜயா, அமிர்தா, காயஸ்தா, ஹேமவதி, பத்யா, சிவா என்ற பெயர்களும் உண்டு. அறுசுவையில் உப்பைத் தவிர, பிற ஐந்து சுவைகளும் கொண்டதாக உள்ளது. கடுக்காயின் விதைகள், நஞ்சு என்பதால், அவற்றை நீக்கிய பின்புதான் பயன்படுத்த வேண்டும். கடுக்காயில் ஏழு வகைகள் உள்ளதென சித்த மருத்துவ நூல்கள் குறிப்பிடுகின்றன.
நெல்லிக்காய்
இதனை வயஸ்தா என்று அழைக்கின்றனர். வயஸ்தா என்று சொன்னால் மூப்படையாமல் காக்கச் செய்வது என்று பொருளாகும். இதற்குச் சிவா என்றும், பலம் என்றும், தாத்ரீ பலம், அமிர்தா என்றும் அழைப்பர். உப்புச்சுவை இல்லாதது. அதிக அளவில் வைட்டமின் சி, இதர ஊட்டச் சத்துகள் நிறைந்துள்ளன.
திரிபலா சூரணம்
மேற்கூறிய மூன்று இயற்கையான உலர்ந்த பொருட்களை சம அளவு எடுத்து, இடிப்பதினால் வரும் கூட்டு மாவுப் பொருளே திரிபலா சூரணம் ஆகும். இதனை சித்தமருத்துவத்தில் கூறப்படும் வெறுக்கடி அளவு எடுத்து, தேன் கலந்து உண்டால், இதன் பலன் இரட்டிப்பாகும் என சித்த மருத்துவர் கூறுகின்றனர்.
கிடைப்பதாகக் கூறப்படும் பயன்கள்
திரிபலா சூரணத்தை, ஒவ்வொரு நாளும் உண்டால், நமது நோய் எதிர்ப்புத் திறன் மேம்படும். வளர்சிதை மாற்றம் சீராகும். செரிமானம் சீராகும். குருதியின் சிறப்பியல்புகள் மேலோங்கும்.. கல்லீரல், நுரையீரலில் புண்கள் நீங்கும் தன்மை அதிகமாகும். மஞ்சள் காமாலை, ஈழை நோய் இருப்பவர்களுக்கு, உரிய ஊட்டத்தைத் தருகிறது. தோலின் அரிப்பு, கருமை, சிவப்புப் புள்ளிகளுக்கும், பாதத்தின் பித்த வெடிப்புகளுக்கும் பூச்சு மருந்தாகவும் பயன்படுகிறது.
மேற்கூறிய மருத்துவப்பயன்களிலும், இதன் தயாரிப்பிலும் மாறுபட்ட கருத்துக்கள், ஆயுர்வேத மருத்துவர்களிடம் திகழ்கிறது.
வேதிக்கூறுகள்
இதிலுள்ள வேதிக்கூறுகள் இன்னும், சோதனைச்சாலையில் ஆயப்படவில்லை. எனினும், சில அடிப்படைத் தேவையான, மனித உடலுக்கு நன்மை பயக்கும், நல்ல வேதிப்பொருட்கள்(gallic acid, chebulagic acid, & chebulinic acid)  இருப்பதாக பரவலாக நம்பப்படுகிறது. திரிபலாவில் உயிர் வளியேற்ற எதிர்ப்பொருள் இருப்பதாக, எலிகளில் நடத்தப்பட்ட சோதனைகளில் தெரியவருகிறது. எனினும், மனிதனிடத்தில் ஆய்வுகள் நடத்தப்படவில்லை.
மேற்கோள்கள்
பகுப்பு:இந்திய மருத்துவங்கள் பகுப்பு:உணவியல்
வானில் பறக்கும் புள்ளெலாம் (நூல்)
வானில் பறக்கும் புள்ளெலாம் என்பது சு. தியடோர் பாசுக்கரன் எழுதிய சூழலியல் பற்றிய மூன்றாவது கட்டுரைத் தொகுதி. இந்நூலில் காட்டுயிர்கள், அவற்றின் வாழ்விடங்கள், மொழி, உரையாடல்கள் என்னும் பகுப்புகளில் கட்டுரைகள் இடம்பெற்றுள்ளன. இவற்றில் பெரும்பாலான கட்டுரைகள் உயிர்மை இதழில் தொடராக வெளிவந்தவை. இந்நூல் உயிர்மை பதிப்பகத்தால் பதிப்பிக்கப்பட்டுள்ளது.
பகுப்பு:சூழலியல் தமிழ் நூல்கள் பகுப்பு:சு. தியடோர் பாஸ்கரன் நூல்கள்
வீர் குன்வர் சிங் அருங்காட்சியகம்
வீர் குன்வர் சிங் அருங்காட்சியகம் (Veer Kunwar Singh Museum) கிழக்கு இந்தியாவில் பீகார் மாநிலத்தின் போச்பூர் மாவட்டத்தில் உள்ளது. அர்ரா நகரத்திற்கு அருகிலுள்ள சகதீசுபூரில் இந்த அருங்காட்சியம் அமைந்துள்ளது. 1857 ஆம் ஆண்டு இந்திய சுதந்திரப் போராட்டத்தில் முக்கியப் பங்கு வகித்த சுதந்திரப் போராட்ட வீரர் குன்வர் சிங்கின் நினைவாக அருங்காட்சியகத்திற்கு இப்பெயரிடப்பட்டது. இந்தியாவின் சுதந்திரப் போராட்டத்துடன் தொடர்புடைய கலைப்பொருட்களின் நல்ல தொகுப்பு இங்கு இடம்பெற்றுள்ளது.
அசாமில் இஸ்லாம்
வலது|thumb|பன்பரி மசூதி அசாமில் உள்ள மிகப் பழமையான பள்ளிவாசலாகும் அசாமில் இஸ்லாம் இரண்டாவது பெரிய மதமாகும். 2011 மக்கள் தொகை கணக்கெடுப்பின் அறிக்கையின்படி இஸ்லாமும் அசாமில் வேகமாக வளர்ந்து வரும் மதமாகும். 2011 மக்கள் தொகை கணக்கெடுப்பின்படி அசாமின் மக்கள் தொகை சுமார் 31,169,272 ஆகும். இதில் 10,679,345 பேர் முஸ்லிம்கள். மொத்த மக்கள்தொகையில் சதவிகிதத்தில் 34.22% க்கும் அதிகமானவர்கள். அசாமில் கிட்டத்தட்ட பதினொரு மாவட்டங்களில் முஸ்லிம்கள் பெரும்பான்மையாக உள்ளனர். மேலும் 2011 மக்கள் தொகை கணக்கெடுப்பின்படி நான்கு மாவட்டங்களில் முஸ்லிம்கள் அதிக பெரும்பான்மையாக இருப்பதாக காட்டுகிறது.
வரலாறு
இந்தியாவில் துருக்கி-இந்திய உறவுகள் நீண்ட பழமையான வரலாற்றைக் கொண்டிருந்தாலும், துருக்கியர்கள் இடம்பெயர்ந்து வந்தது பூவியியல் வரலாற்றில் புதிய பக்கங்களை திறந்தது. அசாமிற்கு இஸ்லாம் வருவதற்கு முன்பு, இந்த புவியியலில் சாகா, குசான், அகுன் மற்றும் துருக்கிய சூஃபி ஆகியோ சமயம் இருந்தன. கி.பி 1000-1027 காலத்தில் இஸ்லாத்தின் வருகைக்குப் பிறகு கஜினி முகம்மது தனது படையை 17 முறை இந்தியாவுக்கு அழைத்துச் வந்தார். இது இந்திய மனநிலையில் ஆழமான தாக்கங்களை ஏற்படுத்தியது.
இந்தியாவுக்கான முதல் துருக்கி-இஸ்லாமிய இராணுவ பிரச்சாரம் 1001 இல் தொடங்கியது. வரலாற்றின் ஆவணத்தில் குறிப்பிட்டுள்ளபடி, துருக்கியர்களில் முதல் ஆளாக முஹம்மது பின் பக்தியார் கில்ஜி 1206 ஆம் ஆண்டு இந்தியாவின் வடகிழக்கு மாகாணமான அசாமுக்கு வந்தார். துருக்கியர்கள் திபெத்தையும் முடித்தால் சீனாவையும் கைப்பற்றுவதற்கான பயண நோக்கத்தில் இருந்தனர். ஆரம்பத்தில் இவர்கள் 10,000 -12,000 குதிரை வீரர்களுடன் கம்ரூப் (பழைய பெயர்: கம்ரூப், கமரூபா, புதிய பெயர்: அசாம்) என்ற பிகாரின் வடக்கு பகுதி மற்றும் வங்காளத்தின் பகுதிகளின் மலைப்பகுதியைக் கடந்து வந்தனர். கம்ரூப்பில் துருக்கிய படைகள் மிகவும் உறுதியற்றவையாக இருந்தது. அசாமிய மொழி வடகிழக்கு மாகாணத்தின் பல்வேறு தனித்துவமான பழங்குடி இனங்களுக்கிடையேயான மொழியாக இருந்தது. இன்றும் உள்ளது. இந்த மொழி பேசுபவர்களில் பெரும்பாலோர் அசாமில் உள்ள பிரம்மபுத்ரா பள்ளத்தாக்கில் வாழ்கின்றனர்.
முஹம்மது பின் பக்தியார் கில்ஜி யின் அழைப்பின் பேரில் மெக் பழங்குடியினரின் தலைவர் ஒருவர் இஸ்லாமிற்கு மாறினார். மேலும் அவர் தனது பெயரை அலி மெக் ராஜா என்று மாற்றிக்கொண்டார். இவர் கில்ஜியின் பயணத்தின் போது கமரூபா என்று அழைக்கப்படும் பகுதி வழியாக கில்ஜியின் இராணுவத்தை வழிநடத்தினார். 14 ஆம் நூற்றாண்டின் ஆரம்பத்தில் சூஃபி ஷா ஜலால் மற்றும் அவரது சீடர்களின் வருகையால் இஸ்லாம் அசாமின் பராக் பள்ளத்தாக்கில் பிரபலமடைந்தது. பள்ளத்தாக்கின் பெரும்பகுதி வங்காள சுல்தானகத்தின் கீழ் வந்தது. அப்போதிருந்து அசாமில் முஸ்லிம்கள் அனைத்து துறைகளிலும் முக்கிய பங்கு வகிக்கின்றனர்.
1613 ஆம் ஆண்டில், முகலாய பேரரசர் ஜஹாங்கிர் தெஹ்ரானின் முஹம்மது ஜமான் கரோரியை சில்ஹெட்டின் தலைவராக நியமித்தார். முதலாம் இஸ்லாம் கானின் அசாம் பயணத்தில் ஜமான் பங்கேற்றார் மற்றும் கோச் ஹாஜோவைக் கைப்பற்றுவதற்கு கருவியாக இருந்தார். முகலாயர்களும் கோல்பாராவை (தங்கள் வங்காள சுபாவின் ஒரு பகுதியாக) ஆட்சி செய்தனர். ஆனால் அசாமின் மற்ற பகுதிகளை கைப்பற்ற முடியவில்லை. அசாமிய ராஜ்யங்களால் போர்க் கைதிகளாக எடுத்துச் செல்லபட்ட முகலாய வீரர்கள் பின்னர் உள்ளூர் மக்களால் இணைத்துக் கொள்ளப்பட்டனர். ஆனால் அவர்களின் இஸ்லாமிய நம்பிக்கைகளைப் பேணினர். இவர்கள் பெரும்பாலனோர் அப்போது பித்தளை உலோகத் தொழிலாளர்களாக பணியாற்றினர்.
1630 ஆம் ஆண்டில், அஜான் பகீர் என்று பிரபலமாக அறியப்பட்ட ஷா மீரான் என்ற முஸ்லிம் மத போதகர் தற்போதைய ஈராக்கின் தலைநகரான பாக்தாத்தில் இருந்து அசாமின் சிப்சாகர் பகுதிக்கு வந்தார். இவர் உள்ளூர் மக்களுக்கு இஸ்லாத்தைப் பற்றி பிரசங்கித்தார். இதன் விளைவாக பலர் இஸ்லாத்திற்கு மாறினர் மற்றும் சிலர் இவருடைய சீடர்களானார்கள். அசாமின் சிவசாகர் மாவட்டத்தில் உள்ள சரகுரி சபோரியில் இவரது கல்லறை உள்ளது.
1657 ஆம் ஆண்டில் லுத்ஃபுல்லாஹ் கான் சிராசு, (குவகாத்தியின் பௌஜ்தார்), கோச் ஹஜோவின் மலை உச்சியில் பள்ளிவாசல் ஒன்றைக் கட்டினார்.
பிரித்தானிய அட்சி
அசாம் பிரித்தானிய காலனித்துவ ஆட்சியின் கீழ் வந்தபோது, ஆங்கிலேயர்களால் ஏராளமான புலம்பெயர்ந்த வங்காள குடியேற்றவாசிகளை அசாமிற்குள் கொண்டு வந்தனர். அதில் பெரும்பாலும் முஸ்லிம்கள். இந்த புலம்பெயர்ந்த வங்காளிகள் முன்பு அசாமில் இருந்த வங்காளர்களை பொருளாதார மற்றும் சமூக ரீதியாக ஊக்குவித்தனர். அசாமின் வளமான நிலம் மற்றும் அதன் பரந்த விரிந்த நிலம் அந்த காலகட்டத்தில் உள்ளூர் பழங்குடி மக்களால் மட்டுமே வசித்து வந்தது (அதாவது பரந்த நிலங்களும் காடுகளும் இருந்தன. ஆனால் அதில் வசித்த மக்கள் குறைந்தளவு) பின்னர் வங்காள மாகாணகத்தில் இருந்து வந்த ஏராளமான நிலமற்ற புலம்பெயர்ந்த விவசாயிகள் அங்கு தங்கினர். இவர்களில் கிட்டத்தட்ட 85% விவசாயிகள் முஸ்லிம்கள். இந்த புலம்பெயர்ந்த வங்காள மொழி பேசும் பங்களாதேஷ் தொடர்ந்து அசாமில் இடம்பெயர்ந்து கொண்டே இருந்தனர். இதனால் அசாமின் பூர்வீக பழங்குடி இனக்குழுக்களை விட இவர்களின் எண்ணிக்கை மிக அதிகமானது.
அசாமின் தேயிலை தோட்டக்காரர்கள் மற்றும் புலம்பெயர்ந்து வந்த மார்வாடி தொழிலதிபர்களுக்கு வேலைக்கு ஆட்கள் தேவைப்பட்ட காரணத்தினாலும் குடியேறியவர்களை இவர்கள் ஏற்றுக்கொண்டு பயன்ப்படுத்திக் கொண்டனர்.
இந்திய அரசு சட்டம் 1935 க்குப் பிறகு, 1937 ஆம் ஆண்டில் அசாமில் ஒரு சட்டமன்றம் நிறுவப்பட்டது. முஹம்மது சாதுலாஹ் தலைமையிலான அகில இந்திய முஸ்லிம் லீக் மாநிலத்தில் ஒரு சிறுபான்மை அரசாங்கத்தை அமைத்தது. அப்போது இவர் வங்காளதேசத்தில் இருந்து பெரிய அளவில் வங்காளிகள் குடியேற அனுமதித்தார்.
சுதந்திரம்
1947 ஆம் ஆண்டில் சில்ஹெட் வாக்கெடுப்புக்குப் பின்னர் முஸ்லிம் பெரும்பான்மையாக இருந்த சில்ஹெட் பகுதி கிழக்கு பாகிஸ்தானுக்குச் சென்றது. அதே நேரத்தில் கரீம்கஞ்சு மாவட்டம் போன்ற சில முஸ்லிம் பெரும்பான்மையாக வாழும் பகுதிகள் இந்தியாவின் அசாமுக்குச் சென்றது.
அசாமில் கோரியா, மோரியா மற்றும் தேஷி போன்ற சில பழங்குடி முஸ்லிம்கள் உள்ளனர். ஆனால் புலம்பெயர்ந்த வங்காளதேச மக்களை காட்டியிலும் இவர்கள் குறைவானவர்கள். வங்காளதேசத்தில் இருந்து வந்தவர்களை சட்டவிரோதமாக குடியேறியவர்கள் என்று கூறப்படுகின்றனர். அசாமில் முஸ்லிம் மக்கள்தொகை உயர்வதற்கு இவர்களின் பங்களித்திருப்பதாகவும், அசாமின் பூர்வீக மக்களை மெதுவாக ஸ்திரமின்மைக்குள்ளாக்கியுள்ளதாகவும் கவலைகள் எழுந்துள்ளன.
வங்காளதேசத்தில் இருந்து வரும் "மக்கள் படையெடுப்பு" குறித்த அச்சம் அசாம் இயக்கத்தின் (1979-1985) நாட்களிலிருந்து அசாமில் ஒரு அரசியல் பிரச்சினையாக உள்ளது. 2001 ஆம் ஆண்டில், அசாம் மாநிலத்தில் 6 முஸ்லிம் பெரும்பான்மை மாவட்டங்கள் இருந்தன. 2011 ஆம் ஆண்டில் இந்த எண்ணிக்கை 9 ஆக உயர்ந்தது. இருப்பினும், உறுதியான ஆதாரம் இல்லை என்றாலும், சமீபத்திய ஆண்டுகளில் இந்த எண்ணிக்கை குறைந்துவிட்டதாக சிலர் கூறியுள்ளனர்.
அசாம் இயக்கம்
அனைத்து அசாம் மாணவர்கள் சங்கம் மற்றும் அஸாம் காண சங்கிரம் பரிஷத் ஆகிய அமைப்பின் தலைமையிலான அசாம் இயக்கம் அல்லது அசாம் கிளர்ச்சி (1979-1985) வங்காளதேசத்தில் இருந்து சட்டவிரோதமாக குடியேறியவர்களை வெளியேற்றுவதற்கான ஒரு மக்கள் எழுச்சியாகும். பிரதமர் ராஜீவ் காந்தியின் கீழ் இந்த அமைப்பின் தலைவர்கள் மற்றும் இந்திய அரசின் தலைவர்கள் அசாம் ஒப்பந்தத்தில் கையெழுத்திட்டதன் மூலம் இந்த இயக்கம் முடிவுக்கு வந்தது. அசாம் இயக்கம் ஆறு ஆண்டுகள் நடைப்பெற்றது. இந்த காலகட்டத்தில் (1979-1985) அசாம் போராட்டத்தில் ஈடுப்பட்ட மாணவர்கள் சுமார் 855 பேர் (பின்னர் அசாம் மாணவர்கள் சங்கத்தின் அறிக்கைகளின்படி 860 நபர்கள்) தங்கள் உயிர்களை தியாகம் செய்ததாக கூறப்படுகிறது. கூடுதலாக, நெல்லி படுகொலைகளில் 2,191 நபர்களும் மற்றும் கொய்ராபரி படுகொலைகளில் சுமார் 100-500 பேர் இறந்தனர்.
அசாம் ஒப்பந்தம்(1985)
1985 ஆம் ஆண்டு ஆகஸ்ட் 15, அன்று புதுதில்லியில் இந்திய அரசின் பிரதிநிதிகளுக்கும், பழங்குடி இனத்தவர்களுக்கான அசாம் இயக்கத்தின் தலைவர்களுக்கும் இடையே கையெழுத்திடப்பட்ட ஒரு ஒப்பந்தமாகும்.
அசாம் உடன்படிக்கையின் அடிப்படை அம்சங்கள்:
1985 க்குப் பிறகு, அசாம் அரசாங்கம் பல மாற்றங்களைக் கண்டது. இந்திய தேசிய காங்கிரசில்ல் இருந்து அஸ்ஸாம் கண பரிஷத் வரை, இறுதியாக 2016 ஆம் ஆண்டில் பாஜகவின் முதல் ஆட்சி வரை. அசாம் முதல்வர் சர்பானந்தா சோனோவல் அசாமின் அனைத்து மாணவர்கள் சங்கம் முன்னாள் உறுப்பினரும், அசாம் ஒப்பந்தத்தில் கையெழுத்திட்டார்.
இனக் குறிச்சொல்
அசாமிய முஸ்லிம் சமூகத்தில் குறிப்பாக கோரியா மற்றும் மரியா ஆகியோர் அசாம் மொழியை தங்களுடைய தாய்மொழியாகப் பயன்படுத்துகிறார்கள்.
மனித உரிமைகள் பிரச்சினைகள்
அசாமில் உள்ள வங்காள முஸ்லிம்கள் சட்டவிரோதமாக தங்கியுள்ளதாக குற்றம்சாட்டபட்டு பலமுறை தாக்குதல்களை எதிர்கொண்டுள்ளனர். 1983 ஆம் ஆண்டில் நடந்த நெல்லி படுகொலையில் சுமார் 3000 வங்காள முஸ்லிம்கள் கொல்லப்பட்டனர்.
2012 அசாம் வன்முறையின் போது வங்களதேச வம்சாவளியைச் சேர்ந்த முஸ்லிம் மற்றும் பழங்குடி போடோ மக்களுக்கு இடையே இனவாத கலவரம் ஏற்பட்டது. அசாமில் சட்டவிரோத குடியேற்றத்தை வெளிப்படையாக ஊக்குவிப்பதன் மூலம் வங்காளதேசம் தனது பிராந்தியத்தை விரிவுபடுத்த முயற்சிப்பதாக இந்திய தேசியவாத அரசியல்வாதிகள் குற்றம் சாட்டினர். ஆனால் இந்திய அரசாங்கத்தின் மக்கள் தொகை கணக்கெடுப்பு அறிக்கைகள் 1971 மற்றும் 2011 க்கு இடையில் பங்களாதேஷில் இருந்து குடியேற்றம் குறைந்து வருவதைக் குறிப்பிடுகின்றன.
முல்லைத்தீவு மாவட்டத்தில் உள்ள ஊர்களின் பட்டியல்
right|thumb|300px| [[இலங்கையிலுள்ள 25 மாவட்டப் பிரிவுகள். முல்லைத்தீவு மாவட்டம் செந்நிறத்தில் காட்டப்பட்டுள்ளது]]
இவற்றையும் பார்க்கவும்
பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
கங்கார் தெப்ராவ்
கங்கார் தெப்ராவ், (மலாய்: Kangkar Tebrau; ஆங்கிலம்: Kangkar Tebrau; சீனம்: 康卡地不佬); என்பது மலேசியா, ஜொகூர், ஜொகூர் பாரு மாவட்டம், தெப்ராவ் நகரில் அமைந்து உள்ள ஒரு கிராமப் புறநகர்ப்பகுதி ஆகும். இந்தக் கிராமப்புற நகரம் ஜொகூர் பாரு மாநகரத்தில் 10 கி.மீ. தொலைவில் உள்ளது.
ஜொகூர் வரலாற்றில் தெப்ராவ் எனும் பெயர் நீண்ட காலமாகப் பயன்படுத்தப்பட்டு வருகிறது. இப்போது ஜொகூர் நீரிணை என்று அழைக்கப் படுவது முன்னர் காலத்தில் தெப்ராவ் நீரிணை என்று அழைக்கப்பட்டது.
வரலாறு
1800-களின் முற்பகுதியில் ராஜா தெமாங்கோங் டாயாங் இப்ராகிம் (Raja Temenggong Tun Daeng Ibrahim) ஜொகூரை ஆட்சி செய்தபோது, தன் வருமானத்தை கடல் சார்ந்த வணிகத்தில் இருந்து நிலம் சார்ந்த வணிகமாக மாற்ற வேண்டி இருந்தது. சீன வணிகர்கள் மற்றும் புலம்பெயர்ந்த சீனத் தொழிலாளர்களின் உதவியுடன் அந்த மாற்றத்தைச் செய்தார்.
அந்த நேரத்தில், ஜொகூரில் சில கிராமங்கள் இருந்தன. அந்தக் கிராமங்கள் கடற்கரையோரம் அல்லது முக்கிய ஆறுகள் இருந்த இடங்களில் இருந்தன. அந்த ஆறுகளைப் பயன்படுத்திய சீன வணிகர்களுக்கு அனுமதிப் பத்திரங்களை தெமாங்கோங் டாயாங் இப்ராகிம் வழங்கினார். அந்தப் பத்திரங்களுக்கு ’சூராட் சுங்கை’ (Surat Sungai) என்று பெயர்.
மூலிகை மிளகுத் தோட்டங்கள்
அந்த அனுமதிப் பத்திரங்கள்; ஒரு நதி அல்லது துணை நதியின் கரைப் பகுதியில் உள்ள நிலங்களைத் திறக்க அனுமதிக்கும் தற்காலிக மானியங்கள் ஆகும். அனுமதிப் பத்திரங்களை வைத்து இருந்த ஒரு சீன வணிகர் "கஞ்சு" (Kangchu) என்று அறியப்பட்டார்.
தொடக்கக்கால விவசாய நடவடிக்கைகள் மூலிகை மற்றும் மிளகுத் தோட்டங்களை அடிப்படையாகக் கொண்டு இருந்தன. முதல் அனுமதிப் பத்திரம் 1844-இல் டான் கீ சூன் (Tan Kee Soon) என்பவருக்கு தெப்ராவ் ஆற்றைச் (Sungai Tebrau) சுற்றி இருந்த பகுதிகளுக்கு வழங்கப்பட்டது. இந்தப் பகுதிதான் பின்னர் கங்கார் தெப்ராவ் (Kangkar Tebrau) என்று பெயர் பெற்றது.
தெப்ராவ் தோட்டத் தமிழ்ப்பள்ளி
ஜொகூர் பாரு மாவட்டம் (Johor Baru District) தெப்ராவ் பகுதியில் ஒரு தமிழ்ப்பள்ளி உள்ளது. அதில் 386 மாணவர்கள் பயில்கிறார்கள். 30 ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்.
மேலும் காண்க
பகுப்பு:மலேசிய நகரங்கள்‎ பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎